Oficiālais Vēstnesis L 115 , 16/05/2000 Lpp. 0002 - 0003



Padomes Regula (EK) Nr. 1010/2000 (2000. gada 8. maijs) par Eiropas Centrālās bankas papildu pieprasījumiem attiecībā uz ārvalstu valūtas rezervēm EIROPAS SAVIENĪBAS PADOME, ņemot vērā Protokolu par Eiropas Centrālo banku sistēmas un Eiropas Centrālās bankas statūtiem (turpmāk "Statūti"), un jo īpaši to 30.4. pantu, ņemot vērā Eiropas Centrālās bankas (ECB) ieteikumu [1], ņemot vērā Eiropas Parlamenta atzinumu [2], ņemot vērā Eiropas Kopienu Komisijas atzinumu [3], rīkojoties saskaņā ar Eiropas Kopienas dibināšanas līguma ("Līguma") 107. panta 6. punktā un Statūtu 42. pantā izklāstīto kārtību, kā arī ar Līguma 122. panta 5. punktā izklāstītajiem nosacījumiem un 7. daļu Protokolā par dažiem noteikumiem attiecībā uz Lielbritānijas un Ziemeļīrijas Apvienoto Karalisti, tā kā: (1) Statūtu 30.1. pants prasa, lai iesaistīto dalībvalstu centrālās bankas nodrošinātu ECB ar rezerves aktīviem valūtās, kas nav dalībvalstu valūtas, eiro, SVF rezerves pozīcijas un SDR, līdz summai, kura ir līdzvērtīga 50 miljardiem eiro. (2) Statūtu 30.4. pants paredz, ka, ievērojot ierobežojumos un nosacījumus, ko paredz Padome, ECB var pieprasīt papildu ārvalstu valūtas rezerves aktīvus, kas pārsniedz Statūtu 30.1. pantā noteikto summu. (3) Līguma 123. panta 1. punkts saistībā ar 107. panta 6. punktu paredz, ka tūlīt pēc 1998. gada 1. jūlija Padome pieņem Statūtu 30.4. pantā minēto noteikumu. (4) Šī regula nosaka ārvalstu valūtas rezerves aktīvu papildu pieprasījumu ierobežojumu, tā ECB Padomei dodot iespēju izlemt par faktiskajiem pieprasījumiem kādā brīdī nākotnē, lai papildinātu jau samazinātos ārzemju valūtas aktīvu krājumus un lai nepalielinātu ECB krājumus virs 50 miljardiem eiro, kas noteikti valstu centrālo banku ārvalstu valūtas rezerves aktīvu sākotnējiem pārskaitījumiem uz ECB. (5) Ārvalstu valūtas rezerves papildinājums nedrīkst radīt ECB parakstītā kapitāla palielinājumu. (6) Statūtu 30.4. pants prasa ārvalstu valūtas rezerves aktīvu papildu pieprasījumus izdarīt saskaņā ar Statūtu 30.2. pantu; Statūtu 30.2. pants saistībā ar 43.6. pantu un 10. punkta b) apakšpunktu Protokolā par dažiem noteikumiem attiecībā uz Lielbritānijas un Ziemeļīrijas Apvienoto Karalisti prasa, lai katras valsts centrālās bankas ieguldījumu noteiktu proporcionāli tās daļai ECB kapitālā, ko parakstījušas iesaistīto dalībvalstu centrālās bankas. (7) Statūtu 10.3. pants saistībā ar 43.4. pantu prasa, lai lēmumiem, kas jāpieņem atbilstīgi Statūtu 30. pantam, ECB Padomes balsis vērtētu saskaņā ar iesaistīto dalībvalstu centrālo banku procentuālo daļu ECB parakstītajā kapitālā. (8) Statūtu 30.4. pants saistībā ar 43.4. pantu un 43.6. pantu un 8. daļu Protokolā par dažiem noteikumiem attiecībā uz Lielbritānijas un Ziemeļīrijas Apvienoto Karalisti, un 2. daļu Protokolā par dažiem noteikumiem attiecībā uz Dāniju nepiešķir nekādas tiesības un neuzliek pienākumus neiesaistītām dalībvalstīm. (9) Statūtu 49.1. pants saistībā ar 10. punkta b) apakšpunktu Protokolā par dažiem noteikumiem attiecībā uz Lielbritānijas un Ziemeļīrijas Apvienoto Karalisti prasa, lai tās dalībvalsts, kuras izņēmuma stāvoklis ir atcelts, centrālā banka vai tādas dalībvalsts, ko uzskata par tādu, kuras izņēmuma stāvoklis ir atcelts, centrālā banka pārskaitītu uz ECB ārvalstu valūtas rezerves aktīvus saskaņā ar Statūtu 30.1. pantu. Statūtu 49.1. pants prasa, lai pārskaitāmo summu noteiktu, reizinot eiro vērtību, pēc Eiropas Centrālajai bankai saskaņā ar 30.1. pantu jau pārskaitīto ārvalstu valūtas rezerves aktīvu pašreizējā maiņas kursa, ar attiecīgās valsts centrālās bankas parakstīto daļu skaita attiecību pret citu valstu centrālo banku jau samaksāto daļu skaitu. (10) Visas atsauces uz eiro izteiktām summām minētajos Līguma noteikumos, šajā regulā un visos ECB pieprasījumos vai lūgumos pēc ārvalstu valūtas rezerves aktīviem ir atsauces uz eiro izteiktām nominālām summām laikā, kad ECB ir izdarījusi pieprasījumu pēc tādiem ārvalstu valūtas rezerves aktīviem, IR PIEŅĒMUSI ŠO REGULU. 1. pants Definīcijas Šajā regulā: - "ārvalstu valūtas rezerves aktīvi" ir iesaistīto dalībvalstu oficiālie rezerves aktīvi, ko glabā valstu centrālās bankas un kas ir denominēti valūtās, norēķinu vienībās vai zeltā vai to satur, un kas nav dalībvalstu valūtas, eiro, SVF rezerves pozīcijas un SDR, - "valsts centrālā banka" ir iesaistītās dalībvalsts centrālā banka, un - "iesaistītā dalībvalsts" ir dalībvalsts, kas saskaņā ar Līgumu ir pieņēmusi vienoto valūtu. 2. pants Ārvalstu valūtas rezervju papildu pieprasījumi 1. ECB var no valstu centrālajām bankām papildus pieprasīt ārvalstu valūtas rezerves virs Statūtu 30.1. pantā noteiktā ierobežojuma līdz summai, kas ir līdzvērtīga papildu 50 miljardiem eiro, ja šādi ārvalstu valūtas rezerves aktīvi ir vajadzīgi. 2. Dalībvalsts, kuras izņēmuma stāvoklis ir atcelts, centrālā banka vai centrālā banka, ko uzskata par tādas dalībvalsts centrālo banku, kuras izņēmuma stāvoklis ir atcelts, pārskaita Eiropas Centrālajai bankai ārvalstu valūtas rezerves aktīvu summu, ko nosaka, Eiropas Centrālajai bankai saskaņā ar 1. punktu jau pārskaitīto ārvalstu valūtas rezerves aktīvu eiro vērtību, pēc pašreizējā maiņas kursa, reizinot ar attiecīgās valsts centrālās bankas parakstīto daļu skaita attiecību pret citu valstu centrālo banku jau samaksāto daļu skaitu. 3. pants Nobeiguma noteikumi Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama dalībvalstīs saskaņā ar Eiropas Kopienas dibināšanas līgumu. Briselē, 2000. gada 8. maijā Padomes vārdā — priekšsēdētājs J. Pina Moura [1] OV C 269, 23.9.1999., 9. lpp. [2] Atzinums izsūtīts 2000. gada 17. martā (Oficiālajā Vēstnesī vēl nav publicēts). [3] Atzinums izsūtīts 2000. gada 8. martā (Oficiālajā Vēstnesī vēl nav publicēts). --------------------------------------------------